wannaphong/clean_thaiwikipedia huggingface dataset:
# อนุมัตี
อนุมติ (อักษรเทวนาครี: अनुमति)Search results for अनुमति spokensanskrit.org เป็นพระจันทรเทวี (เทพธิดาดวงจันทร์) และเทพีแห่งจิตวิญญาณในศาสนาฮินดู นางมีลักษณะโดดเด่นคือ มีเทพพาหนะเป็น กฤษมริคัม (Krisha Mrigam) หรือ กฤษจิกะห์ (Krishna Jinka) อันหมายถึงแอนทิโลปอินเดีย

นาม อนุมติ ในภาษาบาลีสันสฤตและภาษาฮินดีหมายถึง "ความรู้ตาม" หรือ "ความยินยอม"http://legacy.orst.go.th/?knowledges=%E0%B8%AD%E0%B8%99%E0%B8%B8%E0%B8%A1%E0%B8%B1%E0%B8%95%E0%B8%B4-%E0%B9%99-%E0%B8%98%E0%B8%B1%E0%B8%99%E0%B8%A7%E0%B8%B2%E0%B8%84%E0%B8%A1-%E0%B9%92%E0%B9%95%E0%B9%95%E0%B9%90 

พระสามีของนาง คือ พระธาฤตอันเป็นบุตรลำดับที่เจ็ดของพระอทิติร่วมกับเทพีอีกสามองค์คือ นางกุทุ (Kuhū) นางสินีวาลี (Sinīvālī) และพระจันทรเทวีในศาสนาพราหมณ์ ฮินดูอีกองค์หนึ่ง อันมีนามว่า รากา (Rākā)
# โทโมยะ อิโต
โทโมยะ อิโต (, เกิด 7 พฤศจิกายน) เป็นนักพากย์ชายชาวญี่ปุ่น เกิดที่จังหวัดจิบะ สังกัดไอแอมเอนเทอร์ไพรส์
# เบนนะกะ
เบนนะกะ (,) เป็นแหล่งโบราณคดีที่ตั้งอยู่ในอำเภอปยอ-บแว ภาคมัณฑะเลย์ ประเทศพม่า เป็นหนึ่งในนครรัฐปยูที่สำคัญ ซึ่งมีความเกี่ยวข้องกับวัฒนธรรมปยู และอาจเป็นเมืองตั้งแต่ศตวรรษที่ 2 ก่อนคริสต์ศักราช เมืองนี้ยังมีผู้อยู่อาศัยในช่วงหลัง ๆ จนถึงช่วงปี ค.ศ. 1800

 ที่ตั้ง 
เบนนะกะตั้งอยู่ในอำเภอปยอ-บแว ประเทศพม่า ใกล้กับทางรถไฟสายย่างกุ้งและมัณฑะเลย์ ทางตะวันออกเฉียงใต้ของพุกาม และอยู่ในเขตแห้งแล้งของประเทศ อยู่ใกล้ ที่ราบเจาะแซซึ่งในอดีตเคยเป็นพื้นที่หลักในการปลูกข้าวของพม่า

 โบราณคดี 
ทีมที่นำโดยมองมองทินได้ขุดค้นเบื้องต้นที่เบนนะกะใน ค.ศ. 1980 และต้น ค.ศ. 1981 ยังไม่ได้ทำการขุดค้นสถานที่ทั้งหมด สิ่งที่ทีมของมองมองทินพบ ได้แก่ "แผ่นอิฐขนาดใหญ่" ซึ่งเดิมทีอาจเป็นฐานของวัดหรือฐานรากของกำแพงเมือง แผ่นดินเผาหลายแผ่นและเศษอิฐที่ดูเหมือนมีอักษรปยูเขียนอยู่ทั้งหมด โกศบรรจุอัฐิและเครื่องปั้นดินเผา เหรียญ และสิ่งของอื่น ๆ อีกมากมาย อาคาร เครื่องปั้นดินเผา เหรียญ และตัวอักษร ล้วนคล้ายคลึงกันมากกับตัวอย่างที่พบในแหล่งโบราณคดีปยูอื่น ๆ เช่น เบะตะโน่และมองกะโม้ ดูเหมือนว่าทั้งสามสถานที่นี้จะมีประเพณีการฝังศพแบบเฉพาะเจาะจงซึ่งอาจเป็นแบบก่อนพุทธศาสนา โดยจะฝังเถ้ากระดูกและกระดูกไว้ในโกศ ซึ่งแสดงให้เห็นว่าประเพณีนี้เกิดขึ้นในยุคเดียวกัน คือประมาณ 200 ปีก่อนคริสตศักราช

ทั้ง มองกะโม้และเบะตะโน่ อาจมีคนร่วมสมัยเดียวกับเบนนะกะ มีพงศาวดารที่กล่าวถึงเบนนะกะและมองกะโม้ และระบุว่าผู้ปกครองเบนนะกะเป็นผู้รับผิดชอบการล่มสลายของอาณาจักรตะก้อง ซึ่งเป็นเมืองที่พงศาวดารระบุว่าเป็นถิ่นกำเนิดดั้งเดิมของผู้พูดภาษาพม่า

ดูเหมือนว่าเมืองเบนนะกะจะยังคงมีผู้อยู่อาศัยจนถึงปี ค.ศ. 1800 เนื่องจากได้พบโบราณวัตถุจากช่วงเวลาดังกล่าวด้วย นอกจากนี้ยังพบโบราณวัตถุจากช่วงเวลาดังกล่าวด้วย รวมถึงสิ่งของทองแดงบางชิ้นที่มีอายุย้อนไปถึงช่วงต้นของยุคพุกาม ตลอดจนสิ่งของบางชิ้นที่ระบุว่าเป็นของยุคอังวะ เมืองเบนนะกะปรากฏอยู่ในจารึกใบลาน Sittan ซึ่งมีอายุย้อนไปถึงปี ค.ศ. 1833 และเรียกว่า "Sittant แห่งเบนนะกะ" ซึ่งแสดงให้เห็นว่าเมืองนี้เป็นส่วนหนึ่งของอาณาจักรตะก้อง
# ศรี รานา วิกรม
ปาดูกา ซรี รานา วีกรามา (, 'รานาวิกรม') เป็นพระราชโอรสองค์โตในศรี วิกรม วีระกับพระมเหสีนีลา ปันจาดี และรายาองค์ที่ 3 แห่งอาณาจักรซีงาปูรา 

 พระราชประวัติ 
พระองค์เป็นที่รู้จักในพระนาม ราจา มูดา  พระองค์ขึ้นครองราชย์และอภิเษกสมรสกับตุน เปอร์ปาติฮ์ มูกา เบอร์จาจาร์ พระราชธิดาแห่งเบินดาฮารา รัชสมัยของพระองค์อยู่ในช่วง ค.ศ. 1362 ถึง 1375

นาการาเกรตากามา พงศาวดารชวา จัดให้ซีงาปูราเป็นรัฐบริวารของมัชปาหิตใน ค.ศ. 1365 แม้จะประสบความล้มเหลวในการทัพต่อซีงาปูราในสมัยที่อยู่ภายใต้การปกครองของพระราชบิดาก็ตาม ในรัชสมัยของพระองค์ รานา วีรา เกอร์มาได้สถาปนาความสัมพันธ์ทางการทูตกับปือรือลัก อาณาจักรมุสลิมบนเกาะสุมาตรา* และในช่วงเวลานี้ บาดังผู้มีความแข็งแกร่งที่ไม่ธรรมดา ได้แสดงฤทธิ์เดชของตนในราชสำนักรานา วิกรม

thumb|ภาพบาดังผู้แข็งแกร่งในตำนาน ยกจารึกสิงคโปร์ในพาเหรดวันชาติ ค.ศ. 2016
# เบลยีนา
เบลยีนา  เป็นหมู่บ้านในเทศบาลชาชัก ประเทศเซอร์เบีย จากสำมะโน ค.ศ. 2011 หมู่บ้านีน้มีประชากร 1,086 คนPopis stanovništva, domaćinstava i Stanova 2002. Knjiga 1: Nacionalna ili etnička pripadnost po naseljima. Republika Srbija, Republički zavod za statistiku Beograd 2003.
# มัสยิดกระเรียน
มัสยิดกระเรียน รู้จักกันในชื่อภาษาจีนว่า มัสยิดเซียนเหอ เป็นมัสยิดในหยางโจว มณฑลเจียงซู ประเทศจีน

ชื่อ
ชื่อมัสยิดกระเรียนในภาษาอังกฤษเป็นการยืมแบบแปลส่วนหนึ่งจากชื่อภาษาจีนกลางว่า  บางครั้งมีการอธิบายถึงชื่อนี้ว่ารูปร่างของมัสยิดคาดว่าคล้ายคลึงกับนกกระเรียน แม้ว่าชื่อจีนอ้างอิงถึงเซียนเต๋าก็ตาม

 ประวัติ 
มัสยิดกระเรียนคาดว่าสร้างขึ้นใน ค.ศ. 1275 โดยชาวอาหรับมุสลิม พูฮัดดีน ลูกหลานรุ่นที่ 16 ของมุฮัมมัด ปีเดียวหลังจากที่เขาเสียชีวิต และปีหนึ่งก่อนที่นายพลบายันแห่งมองโกลได้รับใบยอมจำนนจากหยางโจวหลังการประหารชีวิต Li Tingzhi โดยราชวงศ์ซ่งใต้

มัสยิดนี้ได้รับความเสียหายอย่างหนักในช่วงกบฏโพกผ้าแดงที่ทำให้ราชวงศ์หยวนของมองโกลสิ้นสุดลง

มัสยิดกระเรียนได้รับการบันทึกเป็นหนึ่งใน 4 มัสยิดใหญ่แห่งประเทศจีนร่วมกับมัสยิดหฺวายเชิ่ง, ชิงจิ้ง และเฟิ่งหฺวางที่กว่างโจว, เฉวียนโจว และหางโจว ปัจจุบันมัสยิดนี้มีเอกสารชุดเล็กเกี่ยวกับความสัมพันธ์ระหว่างจีนกับประเทศมุสลิม.
# กาโรลีนี ซังตุส
กาโรลีนี โกมิส ดุส ซังตุส (เกิดวันที่ 6 กุมภาพันธ์ ค.ศ. 1996) เป็นนักเทควันโดชาวบราซิล เธอชนะเหรียญเงินในเทควันโดชิงแชมป์โลก 2019 ประเภทไลต์เวตหญิง
# อุมัยมะฮ์ อัลบูชตี
อุมัยมะฮ์ อัลบูชตี (เกิดวันที่ 7 ตุลาคม ค.ศ. 2000) เป็นนักเทควันโดชาวโมร็อกโกที่ได้เหรียญทอง 4 ครั้งในเทควันโดชิงแชมป์แอฟริกา เธอเป็นในตัวแทนโมร็อกโกในโอลิมปิกฤดูร้อน 2020 ที่โตเกียว และโอลิมปิกฤดูร้อน 2024 ที่ปารีส
 
 อาชีพ 
 
ในการแข่งขันชิงแชมป์เทควันโดแอฟริกา 2018 ที่อะกาดีร์ ประเทศโมร็อกโก เธอชนะเหรียญทองในการแข่งขันประเภทหญิง 53กก. เธอยังได้เหรียญทองแดงในการแข่งขันประเภทหญิง 49กก. ในเมดิเตอร์เรเนียนเกมส์ 2018 ที่ตาร์ราโกนา ประเทศสเปน
 
ใน ค.ศ. 2019 เธอเข้าแข่งขันการแข่งขันแบนตัมเวทหญิงในเทควันโดชิงแชมปฺโลกที่แมนเชสเตอร์ สหราชอาณาจักร ในปีเดียวกันเธอแข่งเป็นตัวแทนจากโมร็อกโกในแอฟริกันเกมส์ 2019 จัดขึ้นที่ราบัติ ประเทศโมร็อกโก และชนะเหรียญเงินในการแข่งขันประเภทหญิง 53กก. ในรอบชิงชนะเลิศ เธอแพ้ให้กับ Chinazum Nwosu จากไนจีเรีย
 
ในการแข่งขันชิงแชมป์เทควันโดแอฟริกา 2021 ที่ดาการ์ ประเทศเซเนกัล เธอได้เหรียญทองในการแข่งขันประเภทหญิง 49กก. ไม่กี่เดือนต่อมา เธอเข้าแข่งขันในการแข่งขันประเภทหญิง 49กก. ที่โอลิมปิกฤดูร้อน 2020 ที่โตเกียว ประเทศญี่ปุ่น โดยพ่ายแพ้ในการแข่งขันรอบแรกให้กับ Sim Jae-young จากเกาหลีใต้
 
 อ้างอิง 

 
 แหล่งข้อมูลอื่น
# โซยุซ 11
โซยุซ 11  เป็นภารกิจการส่งยานอวกาศโซยุซไปที่สถานีอวกาศซัลยุซ 1 ซึ่งเป็นสถานีอวกาศแห่งแรกของโลก โดยมีลูกเรือ 3 คนได้แก่ เกออร์กี โดโบรวอลสกี วลาดีสลาฟ วอลคอฟ และวิคตอร์ ปาซาเยฟ ซึ่งมาถึงสถานีอวกาศเมื่อ 7 มิถุนายน ค.ศ. 1971 และออกจากสถานีอวกาศเมื่อ 29 มิถุนายนในปีเดียวกัน ภารกิจในครั้งนี้จบลงด้วยความสูญเสีย เนื่องจากแคปซูลอวกาศเกิดภาวะความดันลดลงระหว่างเตรียมการกลับเข้าสู่ชั้นบรรยากาศ ทำให้ลูกเรือทั้ง 3 คนเสียชีวิตในที่สุด โดยลูกเรือทั้ง 3 คนนี้ถือเป็นมนุษย์เพียงกลุ่มเดียวที่เสียชีวิตในอวกาศ
# ชัง ซ็อง-อู
ชัง ซ็อง-อู (เกิด 19 มีนาคม ค.ศ. 2002) เป็นนักกีฬาสเกตน้ำแข็งความเร็วระยะสั้นชาวเกาหลีใต้ และได้รับเหรียญทองโอลิมปิกเยาวชน

 ประวัติ   
ชัง ซ็อง-อู เป็นชาวแทกู เขาเริ่มเล่นสเกตน้ำแข็งความเร็วระยะสั้นครั้งแรกในระหว่างเรียนวิชาพลศึกษาที่โรงเรียน ตอนอายุได้ห้าขวบ  

ในช่วงเรียนมัธยมต้น เขาประสบอุบัติเหตุล้มพร้อมกับนักกีฬาคนอื่นและได้รับบาดเจ็บบริเวณขาหนีบ ซึ่งต้องพักฟื้นเป็นเวลาห้าเดือน

เขาคว้าแชมป์ในโอลิมปิกเยาวชนฤดูหนาว 2020  เช่นเดียวกับประเภทผลัดผสม ซึ่งจัดขึ้นในวันสุดท้ายของการแข่งขัน  

ในสเกตน้ำแข็งความเร็วระยะสั้นเวิลด์คัพฤดูกาล 2022-2023 เขาอยู่ในอันดับที่ 26 ของอันดับรวม และอันดับที่ 10 ในประเภท 500 เมตร  

ในฤดูกาล 2023-2024 เขาและทีมเกาหลีใต้คว้าแชมป์ประเภทผลัดชายในการแข่งขันชิงแชมป์สี่ทวีป ส่วนในการแข่งขันเวิลด์คัพ เขาอยู่ในอันดับที่ 4 ในประเภท 1000 เมตร และอันดับที่ 6 ในอันดับรวม
# เทศบาลสวง
เทศบาลสวง (,) เป็นเทศบาลระดับอำเภอ (สฺรุก) ของจังหวัดตะโบงคมุมทางตะวันออกของประเทศกัมพูชา

 การปกครอง 
 แขวง (สังกัด)  หมู่บ้าน (ภูมิ) สวง (Suong)  
 Cheung Lang
 Chrak Poun
 Chrey Bet Meas
 Chong Angkrang
 Phum Bei Dab
 Phum Dabprambei
 Phum Saeprambei
 Ponnareay
 Pou Kel
 Prey Totueng
 Suong Kaeut
 Suong Lech
 Thlok
 Toung
 Vihear Khpos Vihear Luong   
 Cheung Voat
 Chi Kae
 Chruoy
 Kandal
 Kien Rung
 Krachhan
 Phum Prammuoy Dab
 Phum Prammuoy Dabpir
 Phum Pram Dab
 Pnov
 Prasrae Kraom
 Prasrae Leu
 Thmei
 Thnal Thmei
 Veal Char
# อะซะอัด บิน ฏอริก
ซัยยิด อะซะอัด บิน ฏอริก อาล ซะอีด (พระราชสมภพ 20 มิถุนายน ค.ศ. 1954) เป็นสมาชิกเชื้อพระวงศ์โอมานและรองนายกรัฐมนตรีฝ่ายวิเทศสัมพันธ์และความร่วมมือระหว่างประเทศ

 พระชนม์ชีพช่วงต้น 
อะซะอัดเป็นพระราชโอรสในซัยยิด ฏอริก บิน ตัยมูร บิน ฟัยศ็อล อาล ซะอีดกับซัยยิดะฮ์ ชะวานะฮ์ บินต์ ฮะมูด บิน อะห์มัด อัลบูซะอีดี พระมเหสีองค์ที่สอง พระองค์เป็นพระโสทรเชษฐาในสุลต่านฮัยษัม บิน ฏอริกและซัยยิดชิฮาบ บิน ฏอริก รองนายกรัฐมนตรีฝ่ายกิจการกลาโหม

พระองค์ทรงศึกษาที่โรงเรียอัสซัยดียะฮ์ในมัสกัตและโรงเรียนมิลฟัลด์ในซัมเมอร์เซ็ต พระองค์ได้รับปริญญาตรีจากโรงเรียนทหารคิงส์คอลเลจลอนดอนใน ค.ศ. 1986 และสำเร็จการศึกษาจากโรงเรียนนายร้อยทหารบกแซนด์เฮิสต์

 สมรสและพระราชโอรส 
ใน ค.ศ. 1978 พระองค์สมรสกับ ซัยยิดะฮ์ Na'emah บินต์ บัดร์ อาล บูซะอีด พระราชธิดาในซัยยิดบัดร์ บิน ซะอูด อาล บูซะอีด
 ซัยยิดตัยมูร บิน อะซะอัด (พระราชสมภพ ค.ศ. 1980)

 อาชีพ 
อะซะอัดทรงบัญชาการกองกำลังทหารจำนวนหลายกอง และยังเป็นพลจัตวาในกองยานเกราะของประเทศในช่วงคริสต์ทศวรรษ 1990

พระองค์เป็นเจ้าของบริษัทการลงทุนอะซะอัด (Asad Investment Company) ที่ควบคุมการลงทุนทั้งหมดของพระองค์ และว่ากันว่าควบคุมสินทรัพย์ทั่วโลกมากกว่า 1 พันล้านดอลลาร์สหรัฐ

ใน ค.ศ. 2002 อะซะอัดได้รับการแต่งตั้งเป็นตัวแทนพิเศษของสุลต่านกอบูส โดยพระองค์ทรงเป็นหัวหน้าคณะผู้แทนรัฐบาลที่ไปประจำต่างประเทศ ต้อนรับเจ้าหน้าที่ต่างประเทศ และปรากฏตัวต่อสาธารณชนในพระนามของสุลต่าน

ใน ค.ศ. 2017 พระองค์ได้รับการแต่งตั้งเป็นรองนายกรัฐมนตรีฝ่ายความสัมพันธ์และความร่วมมือระหว่างประเทศ สิ่งนี้ถูกมองกันอย่างกว้างขวางว่าทำให้พระองค์กลายเป็นบุคคลแรกที่จะสืบทอดตำแหน่งต่อจากสุลต่านกอบูส ลูกพี่ลูกน้องของพระองค์ แต่องค์สุลต่านกลับเลือกฮัยษัม พระอนุชา เป็นผู้สืบทอดแทน

 พระอิสริยยศและพระเกียรติ 
 พระอิสริยยศ 
 ฮิสไฮเนส ซัยยิด อะซะอัด บิน ฏอริก บิน ตัยมูร อาล ซะอีด

 ในประเทศ 

 ต่างประเทศ
# เคแอลพีโฟร์ตีเอต
เคแอลพีโฟร์ตีเอต  เป็นเกิร์ลกรุปไอดอลสัญชาติมาเลเซีย ที่มีฐานอยู่ในกรุงกัวลาลัมเปอร์ โดยเป็นวงน้องสาวนอกประเทศญี่ปุ่นลำดับที่ 10 ของเอเคบีโฟร์ตีเอต ต่อจาก เจเคทีโฟร์ตีเอต ของ อินโดนีเซีย, เอสเอ็นเอชโฟร์ตีเอต ของจีน (แยกตัวออกจากเอเคบีโฟร์ตีเอตกรุ๊ปแล้ว), บีเอ็นเคโฟร์ตีเอต ของไทย (กรุงเทพมหานคร), เอ็มเอ็นแอลโฟร์ตีเอต ของฟิลิปปินส์, เอเคบีโฟร์ตีเอต ทีมเอสเอช ของจีน, เอเคบีโฟร์ตีเอต ทีมทีพี ของไต้หวัน, เอสจีโอโฟร์ตีเอต ของเวียดนาม (ยุบวงแล้ว), ซีจีเอ็มโฟร์ตีเอต ของไทย (จังหวัดเชียงใหม่) และ ดีอีแอลโฟร์ตีเอต ของอินเดีย (ยุบวงแล้ว) มีการประกาศเปิดตัวเคแอลพีโฟร์ตีเอตเมื่อวันที่ 1 มกราคม 2024 สมาชิกรุ่นที่ 1 ได้รับการประกาศเมื่อวันที่ 27 กรกฎาคม 2024

 ประวัติ 
 การก่อตั้งและช่วงเริ่มต้น (2024–ปัจจุบัน) 
เคแอลพีโฟร์ตีเอต (ชื่อวงย่อมาจากกัวลาลัมเปอร์) ได้รับการประกาศเมื่อวันที่ 1 มกราคม 2024 โดยเป็นกลุ่มไอดอลในเครือข่ายเอเคบีโฟร์ตีเอตนอกประเทศญี่ปุ่นลำดับที่ 10 และเป็นวงแรกในมาเลเซียที่เป็นสมาชิกเครือข่ายดังกล่าว

เคแอลพีโฟร์ตีเอตบริหารจัดการโดย บจก. โฟร์ตีเอตเอนเตอร์เทนเมนต์ หลังเปิดตัวได้มีการออดิชันสำหรับสมาชิกรุ่นที่ 1โดยผู้ที่มีสิทธิ์เข้าร่วมคือผู้หญิงสัญชาติใดก็ได้ อายุระหว่าง 13–23 ปี ณ วันที่ 1 มีนาคม 2024

เมื่อวันที่ 17 เมษายน มีการประกาศการโอนสมาชิก 4 คนจากเครือข่ายเอเคบีโฟร์ตีเอตมายังวงนี้ ประกอบด้วย ฮะรุกะ คุโรสุ จากเอเคบีโฟร์ตีเอต, ยุรินะ เกียวเต็น, ซุสุฮะ ยามาเนะ และโคโคอา ไค จาก เอสทียูโฟร์ตีเอต วันที่ย้ายทีมอย่างเป็นทางการคือวันที่ 1 มิถุนายน 2024

จูรินะ มัตสึอิ อดีตสมาชิกเอเคบีโฟร์ตีเอตและเอสเคอีโฟร์ตีเอต ได้รับการประกาศให้เป็นผู้จัดการชั่วคราวของวงนี้ในเดือนเดียวกัน เธอยุติการเป็นผู้จัดการวงชั่วคราวเมื่อในวันที่ 11 กรกฎาคม 2024

 สมาชิก 
สมาชิกรุ่นแรกได้รับการประกาศอย่างเป็นทางการเมื่อวันที่ 27 กรกฎาคม 2024
ชื่อในวงชื่อเกิดวันเกิดหมายเหตุอแมนดาเอลลี อแมนดา หว่องแอนน์ เดรียแอนน์ เดรีย เทย์ โกโก้โคโคอา ไค (甲斐心愛, Kai Kokoa)อดีตสมาชิกเอสทียูโฟร์ตีเอต  เทวีมาเดะ เทวี รานิตา นิงทาราอดีตสมาชิกเจเคทีโฟร์ตีเอต  ฮะรุกะฮะรุกะ คุโรสุ (黒須遥香, Kurosu Haruka)อดีตสมาชิกเอเคบีโฟร์ตีเอต  ฮิลลารีเฉิน เสี้ยวเหยา (孙晓柔, Sun1 Xiao3 Rou2)คาลิสตัน ซี่ถงลูซินมิเรล ชิน อี้หลิงซัลวาซัลวา สุนันดา ซุสุฮะ ยามาเนะซุสุฮะ ยามาเนะ (山根涼羽, Yamane Suzuha)อดีตสมาชิกเอเคบีโฟร์ตีเอตทิฟฟานีอี้ชานฝู อี้ชานกัปตันทีม ยุรินะยุรินะ เกียวเต็น (行天優梨奈, Gyoten Yurina)อดีตสมาชิกเอเคบีโฟร์ตีเอต

 ผลงานเพลง 
 ซิงเกิล 
 ที่ ชื่อ รายละเอียด 1 "เฮฟวีโรเทชัน" วางจำหน่าย : 16 สิงหาคม 2024
 รูปแบบ: ดิจิทัลดาวน์โหลด สตรีมมิง
# พระราชพงศาวลีพระมหากษัตริย์ซีงาปูรา-มะละกา
ข้างล่างนี้คือพระราชพงศาวลีพระมหากษัตริย์มลายูแห่งซีงาปูรา-มะละกา นับตั้งแต่การสถาปนาอาณาจักรซีงาปูราใน ค.ศ. 1299 จนกระทั่งรัฐสุลต่านมะละกาล่มสลายใน ค.ศ. 1511
# เทศบาลโฎนแกว
เทศบาลโฎนแกว (,) เป็นเทศบาลระดับอำเภอ (สฺรุก) ในจังหวัดตาแก้ว ทางตอนใต้ของประเทศกัมพูชา

เทศบาลโฎนแกว ได้รับการเปลี่ยนชื่อจากอำเภอโฎนแกว ตามพระราชกฤษฎีกาที่ 1/2551 226 Angkor.Bk ลงวันที่ 30 ธันวาคม พ.ศ. 2551

 การปกครอง 
ณ ปี พ.ศ. 2562 เทศบาลโฎนแกว มีแขวง 3 แห่ง และหมู่บ้าน 40 แห่ง
ลำดับรหัสแขวง (สังกัด)ภาษาเขมรจำนวนหมู่บ้าน12108-01บารายបារាយណ៍1422108-02โรกากนุงរកាក្នុង1232108-03โรกาเกราរកាក្រៅ14
# ไฟป่าทางตอนใต้ของแคลิฟอร์เนียในเดือนมกราคม พ.ศ. 2568
ในวันที่ 7 ถึง 31 มกราคม 2025 เกิดเหตุไฟป่ารุนแรงต่อเนื่องที่ส่งผลกระทบต่อพื้นที่มหานครลอสแอนเจลิสและบริเวณโดยรอบ ไฟป่าครั้งนี้รุนแรงขึ้นจากสภาพภัยแล้ง ความชื้นในอากาศต่ำ และลมแซนตาแอนาที่มีความเร็วในระดับพายุเฮอริเคน ซึ่งในบางพื้นที่มีความเร็วถึง  ณ วันที่ 12 มกราคม ไฟป่าได้คร่าชีวิตผู้คนไปแล้วอย่างน้อย 24 ราย บีบให้ผู้คนเกือบ 180,000 คนต้องอพยพ และทำลายหรือสร้างความเสียหายให้กับสิ่งปลูกสร้างกว่า 12,401 แห่งThe number includes outbuildings and vehicles.  ความเสียหายส่วนใหญ่เกิดจากไฟป่าสองแห่งที่ใหญ่ที่สุด ได้แก่ ไฟป่าพาลิเซดส์ในแปซิฟิกพาลิเซดส์ และไฟป่าอีตตันในอัลตาเดนา โดยไฟทั้งสองนี้มีแนวโน้มที่จะเป็นไฟป่าที่สร้างความเสียหายมากที่สุดเป็นอันดับสองและสี่ในประวัติศาสตร์ของรัฐแคลิฟอร์เนีย ตามข้อมูลจาก Cal Firehttps://www.cnn.com/weather/live-news/los-angeles-wildfires-palisades-eaton-california-01-12-25/index.html#:~:text=More%20than%2012%2C000%20structures%20have,respectively%2C%20according%20to%20Cal%20Fire.
# เทศบาลสวายเรียง
เทศบาลสวายเรียง  เป็นเทศบาลระดับอำเภอตั้งอยู่ในจังหวัดสวายเรียง ประเทศกัมพูชา ล้อมรอบเมืองหลักของจังหวัดสวายเรียง คือเมืองสวายเรียง ตามสำมะโนประชากรของกัมพูชาในปี พ.ศ. 2541 กัมพูชามีประชากร 21,205 คน See page 256.

 การปกครอง 
ลำดับรหัสอำเภอแขวง (สังกัด)หมู่บ้าน (ภูมิ)12006-01 สวายเรียงSvay Riengសង្កាត់ស្វាយរៀង22006-02ไปรฉลากPrey Chhlakសង្កាត់ព្រៃឆ្លាក់ 32006-03คอยตระแบกKoy Trabaekសង្កាត់គយត្របែក 42006-04โบธิ์ตาเหาPou Ta Haoសង្កាត់ពោធិ៍តាហោ 52006-05เจกChekសង្កាត់ចេក62006-06สวายเตือSvay Toeuសង្កាត់ស្វាយតឿ 72006-07สังฆัวSangkhoarសង្កាត់សង្ឃ័រ
# วัดหินแท่นลำภาชี
วัดหินแท่นลำภาชี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองไผ่ อำเภอด่านมะขามเตี้ย จังหวัดกาญจนบุรี ปัจจุบันมี พระครูถาวรกาญจนธรรมหรือหลวงพ่อสมคิด เป็นเจ้าอาวาส

วัดหินแท่นลำภาชีตั้งขึ้นเมื่อ พ.ศ. 2481 ได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2539

วัดมีอุโบสถที่เรียกว่า อุโบสถสำเภาแก้ว ประดิษฐานอยู่บนเรือสุพรรณหงส์ แนวคิดการสร้างมาจาก พระครูมหาพุทธาภิรักษ์ ผู้ช่วยเจ้าอาวาสวัดอินทรวิหารบางขุนพรม ได้นิมิตเห็นสถานที่ก่อสร้าง จึงนำคณะศรัทธาสมเด็จพระพุฒาจารย์ (โต พรหมรังสี) มาช่วยสร้าง ใช้ปัจจัยไปกว่า 100 ล้านบาท ด้านข้างทั้ง 2 ของอุโบสถมีเรือสุพรรณหงส์ ขนาบข้างด้วยเรืออนันตนาคราช ประดิษฐานพระพุทธรูปศักดิ์สิทธิ์ หลวงพ่อโสธร หลวงพ่อวัดบ้านแหลม และหลวงพ่อวัดไร่ขิง ภายในอุโบสถมีสมเด็จพุทธรัตนมุนีศรีโสธร เป็นองค์ประธาน ด้านหน้าโบสถ์มีรูปปั้นสมเด็จพระพุฒาจารย์ (โต พรหมรังสี) องค์ใหญ่ และด้านหลังของโบสถ์ประดิษฐานรูปหล่อท้าวกุเวร หรือท้าวเวสสุวรรณ ภายในวัดยังมีศาลาประดิษฐานรูปหล่อบูรพกษัตริย์ในอดีต 3 พระองค์ คือ สมเด็จพระนเรศวรมหาราช สมเด็จพระเจ้าตากสินมหาราชและพระบาทสมเด็จพระจุลจอมเกล้าเจ้าอยู่หัว
# ทิพย์วรินทร ญาณกรธนาพันธุ์
ทิพย์วรินทร ญาณกรธนาพันธุ์ ไอซ์ฮอกกี้หญิงไทยกดอิหร่าน 3-1 ป้องกันแชมป์เอเชีย (14 พฤษภาคม พ.ศ. 2549 –) เป็นนักกีฬาฮอกกี้น้ำแข็งหญิงทีมชาติไทยไอซ์ฮอกกี้สาวไทยสุดเฉียบคว้าชัยประเดิมศึกเวิลด์แชมเปี้ยนชิพ ด.3 กลุ่มบีแบโผ 20 ขุนพลสาวไอซ์ฮอกกี้ลุยเวิลด์แชมเปี้ยนชิพประกาศรายชื่อนักกีฬาหญิงฮอกกี้น้ำแข็ง ทีมชาติไทยรายชื่อ นักกีฬาเข้าร่วมการแข่งขันรายการ 2024 IIHF Ice Hockey Women’s World Championship Division III, Group Bเปิดศึกไอซ์ฮอกกี้เอเชีย ไทยถล่มยูเออี 11-0สาวไอซ์ฮอกกี้ไทยเข้าไปป้องกันแชมป์เอเชียกับอิหร่าน"ม.ล.กฤษฎา"นำทัพไอซ์ฮอกกี้สาวไทยลุยเวิลด์แชมเปี้ยนชิพย้ำเกมแรกสำคัญสาวไอซ์ฮอกกี้ไทยฟอร์มโหดถลุงมาเลฯ 11-0 คว้าชัยเกมที่สองไอซ์ฮอกกี้สาวไทยกดสิงคโปร์ 4-0 รั้งจ่าฝูงเวิลด์แชมเปี้ยนชิพด.3 กลุ่มบี ผู้เคยทำหน้าที่ในตำแหน่งกองหน้าครั้งแรก! ไอซ์ฮอกกี้สาวไทย เตรียมลุยศึกเวิลด์แชมเปี้ยนชิพ ก่อนมาเป็นเซ็นเตอร์ รวมถึงได้รับมอบหมายให้เป็นกัปตันทีมชาติเมื่ออายุ 18 ปี โดยเป็นหนึ่งกำลังสำคัญที่พาทีมคว้าแชมป์การแข่งฮอกกี้น้ำแข็งหญิงชิงแชมป์โลก 2024 ดิวิชัน 3 กลุ่มบีเปิดใจ "แพรว-ทิพย์วรินทร" ดาวรุ่งไอซ์ฮอกกี้ ดีกรีกัปตันทีมชาติไทย

 ประวัติ 
ทิพย์วรินทรเริ่มจากการเล่นกีฬาสเกตลีลาในวัยเด็ก ก่อนที่จะเห็นน้องชายเล่นฮอกกี้น้ำแข็ง จึงมีความสนใจและลองเล่นเมื่ออายุ 11 ปี กระทั่งเกิดความหลงไหลนับแต่นั้นเป็นต้นมา โดยตำแหน่งที่เธอเริ่มเล่นครั้งแรกคือกองหลัง ต่อมาได้มีโอกาสเล่นเกมรุก และสามารถทำประตูได้ จึงอยากเล่นตำแหน่งกองหน้า โดยได้ฝึกซ้อมแบบกองหน้า ที่ปัจจุบันเธอได้เป็นผู้เล่นแนวรุกในตำแหน่งเซ็นเตอร์"น้องแพรว" เก่งเกินวัยขอพาไอซ์ฮอกกี้ไทยไประดับโลก

นอกจากนี้ ทางครอบครัวได้ส่งทิพย์วรินทรไปฝึกซ้อมที่ประเทศฟินแลนด์ และประเทศสวิตเซอร์แลนด์ ในช่วงปิดเทอม เพื่อพัฒนาฝีมือให้ดีขึ้น และเธอตัดสินใจเรียนมัธยมปลายแบบโฮมสกูล เพื่อที่จะได้มีเวลามากพอในการฝึกซ้อมและลงแข่ง กระทั่งติดทีมชาติไทย และได้ทำหน้าที่เป็นกัปตันทีมสาวไอซ์ฮอกกี้ไทยโหดถล่มสิงคโปร์ลุ้นป้องกันแชมป์เอเชียสาวไทยประเดิมหรูอัด ยูเออี 11-0 ศึกไอซ์ฮอกกี้เอเชีย

ปัจจุบัน เธอเรียนที่จุฬาลงกรณ์มหาวิทยาลัย

 เกียรติประวัติ 
 16px รองแชมป์ ฮอกกี้น้ำแข็งหญิงชิงแชมป์โลก 2025 ดิวิชัน 3 กลุ่มเอสาวไทยคว้ารองแชมป์ไอซ์ฮอกกี้โลกดิวิชั่น 3 สมาคมเตรียมจัดทัวร์นาเมนต์นี้ปีหน้า
 16px แชมป์ ฮอกกี้น้ำแข็งหญิงชิงแชมป์โลก 2024 ดิวิชัน 3 กลุ่มบีไอซ์ฮอกกี้สาวไทยคว้าแชมป์เวิลด์ฯ ด.3 กลุ่มบี แล้วไอซ์ฮอกกี้สาวไทยสุดยอด คว้าแชมป์เวิลด์ ดิวิชั่น 3 กลุ่มบี
# ศรี มหาราชา
ปาดูกา ศรี มหาราชา  เป็นพระราชโอรสองค์โตในศรี รานา วิกรมและรายาซีงาปูราองค์ที่ 4 ก่อนขึ้นครองราชย์ พระองค์รู้จักกันในพระนาม ดาเมีย ราจา  พงศาวดารมลายูรายงานว่า รัชสมัยศรี มหาราชามีเหตุการณ์ปลากระโทงดาบทำลายล้างชายฝั่งซีงาปูรา เด็กหนุ่มนามฮัง นาดิมคิดหาทางแก้ปัญหาที่ชาญฉลาดเพื่อปราบปลาฉลาม กษัตริย์รู้สึกขอบคุณในตอนแรก แต่กลับรู้สึกถูกคุกคามจากสติปัญญาของเด็กหนุ่มมากขึ้น จึงสั่งให้ประหารชีวิตเด็กหนุ่ม กล่าวกันว่าเลือดของฮัง นาดิมทำให้พื้นดินเปื้อนสีแดงอย่างถาวร ทำให้เกิดคำว่า "ตานะฮ์เมระฮ์" ("ดินแดน") ขึ้นสำหรับดินลูกรังของสิงคโปร์ ใน ค.ศ. 1389 อิซกันดาร์ ชะฮ์ ผู้ถูกระบุเข้ากับปรเมศวรที่สถาปนารัฐสุลต่านมะละกา ครองราชย์ต่อจากศรี มหาราชา
 
อ้างอิง

 

 

Category:รายาแห่งสิงคโปร์
Category:พระมหากษัตริย์ฮินดู
Category:ชาวมาเลเซียเชื้อสายฮินดู
# วัดสุภาษิตาราม
วัดสุภาษิตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะนางคำ อำเภอปากพะยูน จังหวัดพัทลุง มีที่ดินตั้งวัดเนื้อที่ 8 ไร่ 2 งาน อาณาเขต ทิศเหนือติดต่อกับถนนสาธารณะ ทิศใต้ติดต่อกับถนน ทิศตะวันออกติดต่อกับถนนสาธารณะ ทิศตะวันตกติดต่อกับทะเลหลวง พื้นที่ตั้งวัดเป็นที่ราบลุ่ม เป็นเกาะน้ำท่วมถึง ปัจจุบันมีพระครูสุวัฒน์ปิยคุณ อายุวฑฒโก เป็นเจ้าอาวาส

วัดสุภาษิตาราม หรือชาวบ้านเรียกว่า วัดเกาะแกง สร้างขึ้นเมื่อ พ.ศ. 2466 โดยมีพระขาวได้รับนิมนต์จากชาวบ้าน ให้มาอยู่ดำเนินการสร้างวัดนี้ขึ้นมา ได้รับพระราชทานวิสุงคามสีมา เมื่อวันที่ 29 มกราคม พ.ศ. 2490 เขตวิสุงคามสีมา กว้าง 7 เมตร ยาว 16 เมตร

อาคารเสนาสนะประกอบด้วยอุโบสถ กว้าง 7 เมตร ยาว 16 เมตร สร้างเมื่อ พ.ศ. 2526 ศาลาการเปรียญ กว้าง 8 เมตร ยาว 15 เมตร สร้างเมื่อ พ.ศ. 2500 กุฏิสงฆ์ จำนวน 5 หลัง
# เทศบาลบาเวต
เทศบาลบาเวต  เป็นนครที่ใหญ่ที่สุดในจังหวัดสวายเรียง ประเทศกัมพูชา จุดผ่านแดนระหว่างประเทศระหว่างประเทศกัมพูชาและเวียดนาม ซึ่งมีจุดผ่านแดนที่เมืองหมกบ่ายในจังหวัดเต็ยนิญ ประเทศเวียดนาม

บาเวตเป็นหนึ่งใน "เขตเศรษฐกิจพิเศษ" (SEZ) ของกัมพูชาCambodian Special Economic Zone Board website  ซึ่งมีอุตสาหกรรมสิ่งทอและโรงงานจักรยานที่ก่อตั้งขึ้น อย่างไรก็ตาม กิจกรรมทางเศรษฐกิจที่เห็นได้ชัดเจนที่สุดของจังหวัดบาเวตคือกาสิโน ศูนย์ก่ออาชญากรรมหลอกลวงออนไลน์ และสนามชนไก่ ซึ่งมีชาวเวียดนามเป็นผู้เล่น

ตามนโยบายการกระจายอำนาจที่รัฐบาลกัมพูชาประสบพบthe National Committee for Sub-national Democratic Development (NCDD)  ตำบลบาเวตได้กลายเป็นเทศบาลโดยพระราชกฤษฎีกาย่อยในเดือนธันวาคม พ.ศ. 2551 มีคาสิโนประมาณ 10–12 แห่ง (ตั้งแต่เล็กไปจนถึงใหญ่) และพื้นที่พัฒนาอีก 6–7 แห่งที่จัดตั้งขึ้นโดยนักลงทุนต่างชาติ เมืองนี้อยู่ในสถานะที่กำลังเติบโต สะพานเนียกเลิงยาว 2 กิโลเมตร ซึ่งได้รับทุนจากญี่ปุ่น สร้างเสร็จในเดือนเมษายน พ.ศ. 2558 ถือเป็นสะพานที่ยาวที่สุดในกัมพูชา

 การขนส่ง 
โครงการทางรถไฟสายโฮจิมินห์–พนมเปญมีแผนที่จะผ่านเมืองบาเวต

 ระเบียงภาพ
# อาเล็กซานดรา เปริชิช
อาเล็กซานดรา เปริชิช (เกิดวันที่ 2 กรกฎาคม ค.ศ. 2002) เป็นนักเทควันโดชาวเซอร์เบีย เธอได้เหรียญเงินในโอลิมปิกฤดูร้อน 2024 ในประเภทหญิง 67 กก.

อาชีพ
เธอได้เหรียญเงินในการแข่งขันประเภทเวลเตอร์เวตหญิงในเทควันโดชิงแชมป์โลก 2022 จัดขึ้นที่กัวดาลาฮารา ประเทศเม็กซิโก

เธอเป็นตัวแทนเซอร์เบียในเมดิเตอร์เรเนียนเกมส์ 2022 จัดขึ้นที่ออราน ประเทศแอลจีเรีย เธอเข้าแข่งขันในประเภทหญิง 67กก. แต่ตกรอบในการแข่งขันรอบแรก
# เทศบาลสตึงแตรง
เทศบาลสตึงแตรง  เป็นเทศบาลระดับอำเภอที่ตั้งอยู่ในจังหวัดสตึงแตรง ทางตะวันออกเฉียงเหนือของประเทศกัมพูชา ตามสำมะโนประชากรปี พ.ศ. 2562 ของกัมพูชา เทศบาลมีประชากร 37,103 คน โดยเมืองสตึงแตรงซึ่งเป็นเมืองหลักของจังหวัดตั้งอยู่ในเขตเทศบาล

 การปกครอง 
ตารางต่อไปนี้แสดงหมู่บ้านในเทศบาลสตึงแตรงจำแนกตามแขวง
 รหัส แขวง (สังกัด) ภาษาเขมร1904-01 Stung Treng 1904-02 Srah Ruessei 1904-03Preah Bat  1904-04Samakki
# โอโซดา ซอบีร์โจโนวา
โอโซดา ซอบีร์โจโนวา (เกิดวันที่ 7 ธันวาคม ค.ศ. 2002) เป็นนักเทควันโดชาวอุซเบก โดยได้เหรียญทองแดงในเอเชียนเกมส์ 2022 และเข้ารอบในโอลิมปิกฤดูร้อน 2024

ชีวิตช่วงต้น
เธอมาจากอำเภอโซมีนในแคว้น Jizzakh โดยเข้าเป็นสมาชิกทีมเทควันโดรุ่นอายุของทีมชาติอุซเบกิสถานใน ค.ศ. 2017 เธอได้เหรียญเงินในการแข่งขันเทวันโดชิงแชมป์โลกจูเนียร์ 2018 ที่ฮัมมามาต ประเทศตูนิเซีย

อาชีพ
เธอได้เหรียญทองแดงในเอเชียนเกมส์ 2022 ประเภททีมผสม จากนั้นจึงได้เหรียญเงินใน 2023 World Cup Taekwondo Team Championships.

เธอเข้าการแข่งขันเทควันโดรอบคัดเลือกโอลิมปิกเอเชีย 2024 และสามารถเข้ารอบในโอลิมปิก จากนั้นจึงได้รับดลือกให้ไปแข่งในโอลิมปิกฤดูร้อน 2024 ที่ปารีส
# นาตาเลีย บายอร์
นาตาเลีย ออลิมเปีย บายอร์ (เกิดวันที่ 7 มีนาคม ค.ศ. 1997) เป็นนักเทเบิลเทนนิสชาวโปแลนด์ เธอเข้าแข่งขันในโอลิมปิกฤดูร้อน 2020 ประเภททีมหญิง
# มาจิกเมกเกอร์ ~ อิเซไก มาโฮ โนะ สึกุริกาตะ ~
เป็นซีรีส์ไลต์โนเวลญี่ปุ่น เขียนโดย คาซุกิ คาบุรางิ และวาดภาพประกอบโดย คุรุริ เริ่มเผยแพร่ทางออนไลน์ครั้งแรกในเดือนมิถุนายน พ.ศ. 2560 บนเว็บไซต์นิยายที่สร้างโดยผู้ใช้งาน โชเซ็ตสึกะ นิ นาโร ต่อมาถูกซื้อกิจการโดย Media Factory ซึ่งได้ตีพิมพ์ออกมาทั้งหมด 3 เล่มตั้งแต่เดือนพฤษภาคม พ.ศ. 2563 ภายใต้สำนักพิมพ์ไลต์โนเวล MF Books นอกจากนี้ยังมีการดัดแปลงเป็นมังงะ วาดภาพโดย โทโมโซ นิชิโอกะ เผยแพร่ผ่านแอปพลิเคชัน Manga Doa ตั้งแต่เดือนมิถุนายน พ.ศ. 2564 ถึงเดือนกุมภาพันธ์ พ.ศ. 2566 และตีพิมพ์รวบรวมเป็นฉบับ ทังโกบง ทั้งหมด 3 เล่มโดย Mag Garden รวมถึงอนิเมะชุดโทรทัศน์ที่ผลิตโดยสตูดิโอดีน ออกอากาศตั้งแต่เดือนมกราคมถึงมีนาคม พ.ศ. 2568

 ตัวละคร 
 
 
 
 
 
 
 
 
 
 
 
 
 
 
 
 
 
 

 สื่อตีพิมพ์ 
 ไลต์โนเวล 
ผลงานเขียนโดย คาซุกิ คาบุรางิ เรื่องนี้เริ่มเผยแพร่ทางออนไลน์บนเว็บไซต์นิยายที่สร้างโดยผู้ใช้ โชเซ็ตสึกะ นิ นาโร ตั้งแต่วันที่ 9 มิถุนายน พ.ศ. 2560 ต่อมาถูกซื้อกิจการโดย Media Factory ซึ่งเริ่มตีพิมพ์พร้อมภาพประกอบโดย คุรุริ ภายใต้สำนักพิมพ์ไลต์โนเวล MF Books ตั้งแต่วันที่ 25 พฤษภาคม พ.ศ. 2563 มีการตีพิมพ์ออกมาทั้งหมด 3 เล่มจนถึงเดือนธันวาคม พ.ศ. 2567

 มังงะ 
มังงะดัดแปลงโดย โทโมโซ นิชิโอกะ เริ่มตีพิมพ์เป็นตอน ๆ บนแอป Manga Doa ตั้งแต่วันที่ 19 มิถุนายน พ.ศ. 2564 จนถึงวันที่ 4 กุมภาพันธ์ พ.ศ. 2566 โดยตอนของมังงะนี้ถูกรวบรวมเป็นเล่ม ทังโกบง ทั้งหมดสามเล่ม จัดพิมพ์โดย Mag Garden ตั้งแต่เดือนธันวาคม พ.ศ. 2564 ถึงกุมภาพันธ์ พ.ศ. 2566

 อนิเมะ 
อนิเมะชุดโทรทัศน์ได้รับการประกาศเมื่อวันที่ 10 กรกฎาคม พ.ศ. 2567 โดยผลิตโดย Studio Deen กำกับโดย คาซูโอมิ โคงะ เขียนบทโดย เคอิอิจิโร่ โอจิ ออกแบบตัวละครโดย ทาคายูกิ โนกุจิ และดนตรีประกอบโดย เคอิ โยชิคาวะ และ คานะ ฮาชิกุจิ ออกอากาศครั้งแรกเมื่อวันที่ 9 มกราคม พ.ศ. 2568 ทางช่อง ทีวีโตเกียว และช่องอื่น ๆ  เพลงเปิดเรื่องคือ "Kirameki" (ประกายแสง) โดย XIIX ขณะที่เพลงจบเรื่องคือ "Yoake no Uta" (บทเพลงแห่งรุ่งอรุณ) โดย Humbreaders ครันชีโรล จะสตรีมซีรีส์นี้
# เทศบาลพระสีหนุ
เทศบาลพระสีหนุ (,) เป็นเทศบาลระดับอำเภอของจังหวัดพระสีหนุในประเทศกัมพูชา ในปี พ.ศ. 2541 มีประชากรในเขตเมือง 67,440 คน นอกจากเมืองพระสีหนุและท่าเรือสีหนุวิลล์แล้ว เกาะโปส (Koh Puos), เกาะเปร็บ (Koh Preab), เกาะด่ง (Koh Doung), เกาะกะงกัง (Koh Kaong Kang), เกาะเทรส (Koh Tres), เกาะคูน (Koh Koun), เกาะตุยช์ (Koh Tuich), เกาะรง และเกาะรงซันลึม ยังอยู่ภายใต้การบริหารของเทศบาลพระสีหนุhttp://www.stat.go.jp/info/meetings/cambodia/pdf/18com_m2.pdf 

 การปกครอง 
ตำบลในเทศบาลพระสีหนุ รหัส ภาษาเขมร ชื่อ ประชากร เขต เขตเมือง  180101
  សង្កាត់មួយ
  Sangkat Muoy
  37,440
  3
  ใช่  180102
  សង្កាត់ពីរ 
  Sangkat Pir
  25,142
  3
  ใช่  180103
  សង្កាត់បី
  Sangkat Bei
  13,108
  3
  ส่วนใหญ่  180104
  សង្កាត់បួន
  Sangkat Buon
  13,108
  6
 ส่วนใหญ่